title: Gronostué
text: Gronostué ye un lugar medieval situau en l'actual municipio de Samianigo, entre as localidaz d'Ipiés y L'Hostal d'Ipiés.
  
  Nomás bi ha en l'actualidat bellas muntoneras de piedras entre as selvas de caixicos y buixos. Belunas d'as antigas piedras d'iste lugar fuoron emplegadas en a construcción de casetas y trincheras mientres a Guerra Civil Espanyola.
  
  Toponimia
  L'orichen podría estar un antroponimo con o sufixo preindoeuropeu de posesión -ué. O toponimo encara se conserva alterau en os campos de Monostué, a bells 200 metros d'on se trobaba o lugar.
  
  Historia
  Apareixen referencias a iste lugar en cinco documentos d'o Cartulario de Sant Andreu de Fanlo entre os anyos 1035 y 1235:
  
   Entre 1035 y 1070, se data una crompa d'una vinya reyalizada por Aznar de Aguaslimpias a Garcia Sanciones de Gronestue por seis sueldos, antimás d'atra propiedat perteneixient a o monesterio de Fanlo a cambeo d'un buei (doc. 51).
   O rei Remiro II d'Aragón cede en aviento de 1134 a villa de Gronostué a o monesterio de Sant Andreu de Fanlo (doc. 110):
  
   Arredol de l'anyo 1150 apareixe en atro documento d'o Cartulario García Sanz de Gronostué (doc. 117).
   En l'anyo 1235 l'abat d'o monesterio de Mont Aragón, Ferrando, reconoixe a propiedad de quantas heredatz en Larbesa a Gil de Gronostué (doc. 161).
   En o mesmo anyo Gil de Gronostué, a suya muller, Toda, y o suyo fillo Marcos donan una finca que se troba en o lugar vecín de Larbesa (doc. 162).
  
  Referencias
  
  Despoblaus d'a provincia de Uesca
  Lugars de Samianigo